หุ้นปิด25ม.ค.ดัชนีพุ่ง16.27จุด
หุ้นปิดตลาดที่ระดับ 978.07 จุด&nbsp; เพิ่มขึ้น 18.90&nbsp; จุด หรือ&nbsp; 1.97% มูลค่าการซื้อขาย&nbsp; 34,594.11 ล้านบาท
26 ม.ค. 2554

หุ้นปิดตลาดที่ระดับ 978.07 จุด  เพิ่มขึ้น 18.90  จุด หรือ  1.97% มูลค่าการซื้อขาย  34,594.11 ล้านบาท 
นายชัย   จิรเสวีนุประพันธ์  ผู้จัดการฝ่ายกลยุทธ์การลงทุน บริษัทหลักทรัพย์โนมูระ พัฒนสิน กล่าวว่า  กล่าวว่า  ภาพรวมตลาดหุ้นปรับตัวขึ้นตั้งแต่เปิดตลาด ดัชนีรีบาวด์ขึ้นหลังจากลงแรงติดต่อกัน และจากตัวเลขนักลงทุนต่างชาติที่ขายหุ้นลดลง ประกอบกับเงินบาทแข็งค่าขึ้นจึงเป็นบรรยากาศที่ดี  โดยมีแรงซื้อกลับเข้ามาในหุ้นกลุ่มพลังงานและธนาคารพาณิชย์ช่วยประคองดัชนี ประกอบกับการประกาศผลการดำเนินงานของบริษัทจดทะเบียนที่ทยอยออกมาก็ทำให้มีแรงเก็งกำไรกลับเข้าไป
แนวโน้มตลาดหุ้นในวันพรุ่งนี้ดัชนีมีโอกาสปรับตัวขึ้นได้ต่อ แต่อาจไม่แรงเท่าวันนี้ ดัชนีอาจอยู่ในช่วงพักตัว โดยทดสอบแนวต้านแรกที่ 985 จุด และแนวรับที่ 960 จุด จากวันนี้ดัชนีทำระดับสูงสุดไว้ที่ 978.39 จุดและต่ำสุดอยู่ที่ 963.65 จุด
"การลงทุนในช่วงนี้ยังต้องระมัดระวังและต้องติดตามต่อเนื่อง เพราะจะเข้าสู่เทศกาลตรุษจีนซึ่งจะมีการจับจ่ายใช้สอยเกิดขึ้น จึงอาจมีการทำกำไรออกมา จึงต้อรอหลังตรุษจีน"นายชัย กล่าว
ด้านบล.ดีบีเอส วิคเคอร์ส มองว่า ตลาดหุ้นดีขึ้นบ้างหลังจากต่างชาติพลิกกลับเป็นซื้อสุทธิและดัชนีตลาดหุ้นไทยได้ปรับลดลงมา 7% แล้วจากต้นปีเท่ากับดัชนีตลาดหุ้อินโดนีเซีย ส่วนดัชนีตลาดหุ้นฟิลิปปินส์ลดลง 6% จากต้นปี ทำให้คาดว่าแรงขายของนักลงทุนต่างชาติจะลดลง  ส่วนกองทุนในประเทศที่ขายสุทธิเพิ่มขึ้นมากเมื่อวานนี้ ส่วนหนึ่งมาจาก แรงขายกองทุนรวมหุ้นระยะยาว(LTF) ที่ครบกำหนดด้วย 
อย่างไรก็ตาม ดัชนีอาจจะยังผันผวนต่อในระยะสั้นโดยเริ่มมีความกังวลกับการเมืองในประเทศหลังพันธมิตรประกาศชุมนุมยืดเยื้อ+เสื้อแดงชุมนุมเดือนละครั้ง กลยุทธ์การลงทุนยังคงเป็นการรอให้แรงขายเหลือน้อยมากๆ ก่อนแล้วค่อยเข้าซื้อ 
สำหรับหุ้น 5 อันดับแรกที่มีมูลค่าการซื้อขายสูงสุด ได้แก่
PTT   ปิด  337 บาท  เพิ่มขึ้น 14 บาท หรือ 4.33% มูลค่าการซื้อขาย 3,064 ล้านบาท
BANPU  ปิด  750 บาท  เพิ่มขึ้น 10  บาท หรือ 1.35% มูลค่าการซื้อขาย  2,486 ล้านบาท
SCC  ปิด  313 บาท เพิ่มขึ้น 2 บาท หรือ   0.64% มูลค่าการซื้อขาย 2,362  ล้านบาท
IVL  ปิด  38.50 บาท ลดลง 1.75 บาท หรือ  -4.35%  มูลค่าการซื้อขาย 2,251 ล้านบาท
PTTCH  ปิด 137.50 บาท เพิ่มขึ้น 2 บาท หรือ 1.48% มูลค่าการซื้อขาย 1,545  ล้านบาท